經數: 一八三三

經名: 成唯識論演□卷第一本

頁數: 八二一

上	欄

辨施設我法處. 不釋能所遍計之義. 不

可說言據能所計言見相也. 設約遍計

世間我法可如所釋. 聖敎我法其義如何.

豈聖我法亦唯遍計. 肉論明言依斯二分

施*說我法. 若唯依相執我能緣. 相分與我

無不相似. 有何所以依相施設. 故疏所斷

理甚明矣

疏. 攝論說唯二義者. 按無性論第四本論

云. 云何安立如是諸識成唯識性略由三

相. 一由唯識無有義故. 二由二性有相

有見. 二識別故. 三由種種行相生起. 唯識

者是無義故. 所說唯言專爲遣義. 由二性

者謂見及相. 於一識中二分俱轉不卽不

離. 由種種者. 二分各有種種行相俱時而

起. 廣如彼論

疏. 執說我法者. 執唯世間. 說卽聖敎

疏. 見變似能取亦相分攝者. 此釋難陀不

依見分立我法意. 見分所變似能取相不

異相分. 故我法二但依相立. 與護法等義

不同者隨作者意. 不可齊責

疏. 如□本有至此中破之者. 此護月師不釋

天親三十唯識. 爲共護法同時而出義有

乖舛. 故□破之

疏. 如世說火口不被燒者. 問名詮於火. 名若

得火名令被燒. 何難燒口答名依於聲.

聲發於口. 聲名二法皆非可燒. 故難所發

令燒於口

疏. 此所變者至但說似情者. 問前明護法. 以

有似無. 以內似外. 今說似情. 情豈是外.

中	欄

及無體耶答實但似情及似於內. 言似

外等約彼執情所執相說. 所執之相是所

遍計. 體是無故. 故疏前後望義說別. 亦不

相違. 有義論言似二分者. 而有二釋. 一云

相似名似. 如疏所辨. 二云以非實故說爲

似也. 非謂似言別有所似. 後說爲勝. 聖敎

我法亦此中說. 不可說名似所執故. 或通

二釋攝義方終

疏. 不許末那有法執者. 問何所以耶答論

說第七四惑相應謂我見等. 不言法故問

何故餘識許有法執答論言三界虛妄分

別. 法執若無何成虛妄若爾七無應非

虛妄答我法皆妄. 第七有我故亦虛妄. 論

如下引

疏. 八識生至六七似我者. 理實七識而似於

法. 擧總數也. 我據能執但言六七

疏. 又解至識自體者. 問後解意何答若不

有此依他二似. 自證以何爲親所緣. 見相

無體不成緣故若爾後解乃爲其勝. 何斷

難知答若以堅執方無體者. 護法何別.

護法豈許所執二分是依他耶. 又自證變依

他性者名爲相見. 依此堅執爲我法者.

名似我法復有何失. 若許爾者不殊護法.

由此難知若爾前解卽自證分無親緣失

答有體爲緣是護法義. 安惠許假得成

緣故. 故前解勝. 又准安惠. 實法生假. 如自

證分生於相見. 假法生實. 如自證分從自

種生. 種子皆是第八相故有義安惠能計

所計皆自證分. 謂依他起. 依此堅執方名二

下	欄

分. 由此我法依自證立. 說依二分立我

法者. 是隨執心生所計著說. 由此安惠亦

得說有無依於有. 有體强說二種假也

詳曰. 此與本疏第二釋者名別意同. 觀此

德意. 取此爲勝. 今取疏斷. 所以然者. 疏

主躬參譯1司親奉指誨. 豈諸末學同年語

哉. 亦猶三傳演經. 餘二豈與丘明騁駕

疏. 然護法至變似我法者. 問五八如何云

似我法. 答有見相分似六七識我法相

見. 非起二執名似我法. 具如義燈

疏. 安惠至皆有執者. 問安惠宗計. 隨其所

緣能取所取執實有者. 方是相見. 非一切

心皆緣二取. 云何識皆有二分耶. 答有義

隨所計度境未必俱. 總說諸心可爲四

句. 有唯相非見. 謂五八識. 有唯見非相. 謂

第七識. 有二分俱有. 謂第六識. 有二分俱無.

謂無漏識. 然第六識未必皆俱. 意云諸識緣

於見相有差別也詳曰. 今觀此釋. 答問

不盡. 復非至當. 元本不問緣境差別答故

非當. 不說二分生之所由. 斯爲不盡. 二分

生由正辨如燈今又釋云. 雖隨緣一. 有

漏識起必有能緣所緣之相. 闕一不可. 故

復識起二分俱生. 非由所緣具見相二後

二分起問有漏皆執. 豈有漏心自證分等

皆非現量答有義義或可然若爾雜集

如何眼等說名現量答安惠但合本釋.

同部非卽以彼爲定量故詳曰. 經亦明

言五識現量. 今言非者豈非違敎. 正釋應

云. 望執輕重名現非量. 五八執微故名現

經數: 一八三三

經名: 成唯識論演□卷第一本

頁數: 八二二

上	欄

量. 亦如勝義世俗善等

疏. 三釋如前者. 釋前我法分別文中. 三師

釋如是

疏. 無安惠解等者. 前明安惠義有兩釋. 此

據初義. 思可知也

論. 但隨妄情至故說爲假者. 具辨如疏有

義此二段文明世我法. 但隨妄情等無體隨

情假. 內識所變等以無依有假詳曰. 世間

聖敎皆明我法. 何故多文唯說世間我法二

耶. 又准何理知但明彼世間我法耶. 縱亦

明彼聖敎我法. 違何文理. 故疏正也. 義周

備故

疏. 後解不依四勝義者. 若依四勝相分雖

假. 形於遍計是初勝義. 旣一向判名爲非

實. 故知但據殊勝說也

疏. 依人二諦者. 總指前判二師所明及引論

等. 勝人知故名爲勝義. 劣人所知名爲世

俗

疏. 以上略明等者. 此結我法分別下文. 此所

結文本難陀義. 護法兼明. 護法不唯立二

分故. 故屬難陀. 同許有體故兼明也

疏. 心變似我法同分攝者. 問心變似法相隨

蘊收. 卽蘊計我相應蘊攝答卽蘊計我相

實隨蘊. 離蘊計我旣無本質相. 隨能變心

王心所以判於蘊. 卽四蘊攝. 疏言同分. 且

據離蘊所計之我當情顯現遍常之相名法

同分. 不說所變相分之體在法同分又

所變相無多差別. 相分是假. 故同分收. 同分

寬故. 前解爲勝

中	欄

論. 一者執體周遍等者. 問何要周遍答按

廣百論第三. □云一類外道執. 我周遍於一

切處受苦樂故. 我無形質. 亦無動作. 不

可隨身往來生死. 故知內我遍於一切

論. 二者執我隨身不定等者. 問立意云何

答廣百論云. 一類外道作如是言. 我若周遍

如虛空者. 不應隨身受諸苦樂. 如空界

無所往來. 其性湛然非作受者. 是故我性

應如色等隨所依身形量不定. 雖無形

□. 而有所依轉變. 隨身受諸苦樂. 雖依形

質有卷有舒. 而我體性無生無滅. 如□油

水. 隨水廣狹雖有卷舒而無增減

論. 三者執我如一極微等者. 意復云何答

廣百論云. 一類外道復作是言. 若我體性隨

形量者. 卽應如身有分有變. 又汝執我

隨所依身. 似水依堤. 如油1遂水. 是則

此我如彼水油. 旣變旣易. 2或非常非一.

引此爲喩而言. 我體爲常爲一與理相

違. 是故我體住於身內. 形量極細如一極

微. 不可分析. 體常無變. 動慮動身能作

能受

疏. 如一瞿聲別目於牛者. 一瞿聲中詮於九

義. 獸是一數. 總括一切走獸之屬. 若言於

牛卽總獸中之一別也俱舍論第五云. 於

九義中共立一瞿聲. 故有頌言. 方獸地光

言. 金剛眼天水. 於斯九種義. 智者立瞿

聲

疏如伏□等者. 能伏□牲故名伏□. 有智

者伏□帝主

下	欄

疏. 如汝虛空者. 問准數論師. 空唯量者轉

變無常. 常因不轉. 豈非喩有能立不成

答傳三釋. 一云彼宗空有二種. 謂常無常.

常非諦攝. 以無爲故. 亦猶佛法無爲不在

蘊中攝. 故論指常空而以爲喩. 二云卽此

一量合破二宗. 常遍之因別屬勝數遍唯

數論. 常遍俱對勝論師宗. 三云如因明法

因喩不極更作比量而成立之. 今此亦爾.

先成空常後將爲喩. 量云. 汝所執虛空. 應

非轉變無常. 許遍故. 如汝神我等

疏. 常遍之因亦犯隨一者. 汎爾常遍非自不

許. 今明我有. 故自宗無成隨一也. 今卽因

有所依不成. 有法之我自不許有. 常遍之

因無所依故

疏. 若大乘至違宗者. 違有二義. 一云自許

有我. 今復破之故成違自問破受苦

樂不破我體. 何成違自答破受苦樂

本爲破我. 不爾破誰不受苦樂. 二云自聖

敎中不說有我. 今者許有故成違自. 前解

勝也

疏. 許義同故者. 許與執言其義同也. 是以論

中但有執字有云解因明者共許於彼

他因喩上而置執言詳曰. 全成虛□. 前

解爲正

疏. 如同處不相離色等者. 按瑜伽論六十五.

有三種不相離色. 一一處不相離者. 謂諸大

種及所造色. 同住一處釋一卽同也. 能

造所造更互相望. 大小量等互相涉入不相

障□. 處所無異名爲同處. 無別極微二處

經數: 一八三三

經名: 成唯識論演□卷第一本

頁數: 八二三

上	欄

而住名不相離. 且如一眼七物相望. 互相

涉入同一處住. 謂眼身根色香味觸能造

地大七各極微同一處也問所造有六. 能

造何一答有二釋. 一云雖一地大通能造

六. 故能造一. 二云有六. 不爾所造六. 云何

別言能造一. 據地1頭同合而言也. 如言

一眼七極微成. 而實一根有無量微. 但言七

者據類談也. 能造亦然二相雜不相離者

釋如一眼根有多極微. 一根微處七物同

住. 以此七物對彼七物. 雖非同處然相和

雜□近而住名之爲和. 七七各別名之爲

雜. 無間隔故名不相離故瑜伽論第三

云. 和雜不相離者. 則此大種極微. 與餘聚集

能造所造色處俱故釋是前同處不相離

處所有極微. 名此大種極微等也三和合

不相離者. 又若有聚集. 或麻豆等爲諸膠蜜

及沙糖等之所攝持釋異大所造二聚和

合. 如多豆等雖以蜜等之所攝持. 和合一

聚. 然不相涉入. 復是異大所造異聚相望故

名和合. 不相離者無間隔也. 略示大網. 具

如彼□

疏. 有情共果至一切我處無別者. 共果山等

雖處無別. 體非是我. 然是所受. 可一受時

餘不能受. 我能作受. 豈得相例

疏. 又以業果身爲因等者. 宗喩同前. 改前

因云. 業果及身與諸我合故. 思可知也

疏. 前說三計皆是2計攝者. 問數論我思. 思

卽行蘊. 如何前三皆離蘊攝答雖我是思.

而不說思是行蘊故若爾思在何蘊所

中	欄

收答彼不立蘊故非蘊攝此亦不然.

如卽蘊我佛法談彼. 非他宗中許在蘊也.

思我應爾答卽蘊計者雖不言蘊. 然指

五蘊以爲其我. 而數論師自言. 思我離心

心所別有自體. 故廣百論第三云. 數論外道

作如是言. 思卽是我. 其性常住. 彼論破云.

如是思我離心心所別有體相難可了知.

故知思我非卽心所. 是離蘊攝問前言依

見立我法者如數論師. 豈不○楯答言

離蘊等據彼宗說. 言依見立佛法談彼.

故前後疏不相違也

疏. 大乘一念卽俱得緣等者. 有無本質悉緣

名俱. 有宗要有質影心緣. 若但闕質心卽

不起名獨不生. 經部相質俱無心生名俱

得起. 此乃總結前三宗別問有宗自許第

六識緣空花等不. 若許緣者. 此卽緣無心

亦得起. 若不許者卽違聖敎答彼雖許

緣. 然託實花方乃緣之. 緣空花時隨依

三世實花同緣. 許三世法皆實有故. 餘皆

准知

疏. 量云我應非常等者. 問計我則蘊. 我旣是

常. 蘊亦應爾. 不爾如何言我卽蘊. 故知蘊

常. 今以爲喩. 喩闕所立答有二釋. 一云.

先以量成令蘊無常. 然後爲喩. 量云. 蘊定

無常. 待衆緣故. 如甁盆等. 又若彼立蘊爲

常者. 有違世間. 世間共知蘊無常故二

云彼雖計我體卽是蘊. 3許無常我卽名常

若爾云何名我卽蘊答豈責群□而墜

坑乎. 下別破中亦有其妨. 釋應同此. 故不

下	欄

別出

疏. 根及屬色者. 卽扶根塵名爲屬色. 屬於

根故. 亦有本云根及塵色. 語雖有異而義

無違

疏. 及無表色等者. 問此無表色卽內色蘊. 何

須今指答雖內色蘊望以類別. 故別破

之

疏. 如所標者. 論中所言中離蘊我離蘊. 卽是

蘊不攝義. 故此所標卽是4內也

疏. 然別有體等者. 問若爾如何不是離蘊. 復

與瑜伽第四類我而有何別答雖別有

體. 體與其蘊非卽非離. 彼第四計雖言

在蘊. 蘊與其我而卽有異. 故不同也

疏. 若破俱句至無同喩者. 粗毛等法雖不可

說以之爲我可說非我. 量云不可說非

我者. 此一分宗龜毛喩而不得轉. 故闕喩

也

疏. 應定說是蘊等者. 略有二釋. 一云雖復

雙云我與非我. 他本計我. 非我兼說. 故應

雜云. 如言我非我然體實唯我. 雖言蘊非

蘊我應定是蘊二云此是伏難. 難云計

我與蘊不卽不離. 不卽不離正是本計. 明

我非我亦合本計. 如何非我不是正破. 爲

此破云. 應定是蘊. 如似其我. 我是正計. 是

彼本義. 疏取未取本意難令卽蘊. 例意同前

疏. 又量至故無過者. 問爲無爲喩爲取我上

爲無爲義. 爲取餘耶. 答但取我上. 具如義

燈詳曰. 設取我外爲無爲義爲喩亦得.

餘有無爲等有不可說義. 有無爲等而不在

經數: 一八三三

經名: 成唯識論演□卷第一末

頁數: 八二四

上	欄

彼我非我聚. 我上旣有不可說義. 云何卽在

我非我攝. 喩有二立. 可爲正喩問餘有

無爲云何得有不可說義答無爲不得說

作有爲. 有爲返此若爾何故論云又旣不

可說有爲無爲. 豈餘有爲等不可說作爲

無爲耶答旣兩句論成其一量. 應須分

別. 不可說者而擧因也. 有無爲者擧其喩

矣. 因喩合言故無有失. 若直准論. 論中不

言不在聚等. 如何宗云於我非我聚亦不

可說問若取我外餘爲無爲. 論說又亦.

又亦於誰答由前難我而非是實. 今更

難彼非我聚等故言又也. 亦者亦彼餘有

爲無爲. 餘有爲無爲有不可說. 卽不在於

我非我聚. 我亦同彼故. 故言亦也. 更思

疏. 雖性體常至非共許故者. 詳曰. 此他比量.

犯他不定. 何得非過. 應改因云許非自

性作用或時有不起故. 旣簡自性便無不

定. 或可自性安於宗中. 而兼破之亦無其

失. 然初解脫. 本破我故

論. 若無思慮等者. 詳曰. 疏除僧□. 理實兼

破數論一分受果等之義. 亦無其失. 量云.

汝解脫實我應不能受涅槃樂果. 許無思

慮故. 猶如虛空. 彼宗計我. 得解脫時雖

無思慮. 而能受彼涅槃樂果. 故破無失

論. 理俱不成者. 有義二釋. 一云慮無慮皆

不成故. 二云若有慮者常住不成. 若無慮

者作受不成

疏. 若對吠世至如足等者. 問勝足等六句

何攝. 答實句所收. 卽實句中四大爲體

中	欄

論. 若非我見所緣境者. 有義二釋. 一云同

疏. 外道我體非我見緣. 故下論云. 若無我

見能證涅槃. 次云若是我見境者. 是設遮

也. 若爾下云又諸我見不緣我等. 豈不相

扶. 答應說我云. 我見有二. 一執著我見.

二雖緣我而不執著. 初染後淨. 言無我見

得涅槃者據無染見. 下立量破. 破染我見

故無相扶. 二云諸宗計我皆我見緣. 故後二

量無相扶失. 而言非我見緣者. 是設遮也

詳曰. 若言我見有二種者. 卽彼我體亦

我見緣. 云何得言非我見境. 故知彼宗淨

我見者. 不作我解不名我見

疏. 雖不作如解等者. 無分別智雖復不作

眞如之解. 仍喚眞如緣眞如心緣. 汝我應

爾. 然彼本計而不許也1◎

成唯識論演□卷第一(本終)

成唯識論演□卷第一末

◎2論. 所信至敎者. 問何者言敎得至敎名

答通於凡聖言無差別. 可信者語皆至敎

量. 契至理故. 會實事故. 如八語品四聖

言等. 故顯揚論第十一云. 至敎者謂一切智

人所設言敎. 或從彼聞法隨法行. 此復三

種. 一聖言所攝. 二對治雜染. 三不違法相

聖言所攝者. 謂如來及諸弟子所說經敎.

不違正法不違正義對治雜染者. 謂依

此法善修習時. 能心調伏貪嗔癡等不

下	欄

違法相者. □違法相. 當知是名不違法相.

違法相者. 謂於無相增3於有相. 於雜染

法立爲淸淨等. 名違法相問外道言敎

三義□無. 云何名彼爲至敎耶答隨彼

宗言論云所信簡違宗矣

疏. 總破前師等者. 問設總破者豈亦不有一

分相扶. 各許淨見不緣我故. 又互不許

染緣我故答故疏說云但緣我見皆不緣

我. 此簡淨見及互不許. 悉皆盡矣. 論略指

法. 疏具明也有云. 若言我見應不緣我.

卽有過失. 染見不緣我故者詳曰. 不然.

違論及疏. 疏論□難皆言染見. 彼許緣

我問若爾自宗能所緣義皆應不成. 故

外難云. 汝宗眼識應不緣色. 有所緣故.

如緣聲等識. 難所緣量准可知也答彼

量便有自敎世間相違等過. 世間共許眼

緣於色. 我卽不爾問正智緣如非世共

許. 他以爲難何事不齊. 難准前作答本

意但爭我體有無. 汝妄執我常能作受. 故爲

前量. 然眞如理非能作受. 體是實有. 故正

智緣. 廣如掌珍論問他若將彼第七八

識爲難如何答我能所緣皆假言說. 復不

離識. 汝我及見實能所緣. 我復離識. 故不

爲例. 應審思之

疏無有一我是相分者. 彼二論中明十六種

大外道論. 所緣皆是自心相分. 若有一我體

是相分. 我體可得名爲所緣見緣於我. 旣

無其我體是相分. 故知我體不是所緣. 見亦

不緣我爲其境

經數: 一八三三

經名: 成唯識論演□卷第一末

頁數: 八二五

上	欄

疏. 自下第四解分別俱生者. 有義此文示其

正義. 於理爲勝詳曰. 俱生分別豈外道

許. 彼宗旣無今標明彼分別俱生. 何乖自

義言示自義名爲勝耶故疏無失

疏. 言我執至皆名執者. 若言我見不通心

王及餘心所. 執言寬故. 該見同時心心所

等皆名爲執或言我執亦唯是見. 如下

但說見名爲執. 今取前釋

疏. 以許染淨雜所生者. 下第十論云. 三性因

緣許雜引生問第七相分雜引云何答

有二釋. 一云. 第七現相隨於見質通於二

性. 此相熏種. 種隨現相亦名二性. 後相依

此二性種生名雜引生二云. 此第七相或

質同種. 或見同種. 種稱雜引也. 性雜可

知前解爲勝. 許第七相別有種故

疏. 不稱本質至名爲有執者. 五識不親緣自

外質名爲不稱有云. 初禪眼識見欲火

災相分與質不相似故. 別種生故詳曰.

當地五識所緣質相豈同種耶. 復云何稱. 若

言異地不稱義顯故擧之者. 亦爲不可. 便

疑同地種同相稱

論. 緣識所變五取蘊者. 問此五取蘊何識所

變答有義除第六識餘七識變. 第六所變

自親相分下文別說起自心相執爲我故

問若是本質如何但說緣識所變答理實

亦因餘能變之識. 說所變言依相見故. 實

理親緣唯所變相. 若依本質亦緣能變. 此

隨相顯說所變言. 實亦不應言識所變. 不

爾前執應說變言. 前旣但言緣第八識. 此

中	欄

亦但應緣五取蘊問何名取蘊答對

法第一云. 以取合故名爲取蘊. 釋. 合是和

義順義. 不1相離相資義. 由蘊與取更相

和順. 遞不相離更令生長. 故名取蘊. 餘

具樞要

疏. 其實亦有者. 有本質也

疏. 非無本質是俱生者. 非有俱生執不緣

本質. 起. 釋俱生執要有本質之所以也

疏. 初簡修道不相應惑者. 獨頭貪等名不相

應. 世道能伏

疏. 若頓悟者亦通見斷等者. 有義俱生我見

行相微細. 如何超果說見道斷. 若言助伴先

有漏伏. 理亦不然. 相應貪等我見行同. 如何

說伴前有漏伏. 若伏相應我見應爾. 行相

同故. 對法等說超初二果. 隨轉理門. 非大

乘義詳曰. 障果相違□卽斷之. 欲界煩

惱旣□不還. 見道斷之而有何失. 若言惑

細. 豈勝無漏見道之智. 若不勝者勝斷不

勝何不許耶又言伴者流類相助. 非要

相應. 要相應者云何五地說斷害伴. 故疏不

說相應之貪名伴已伏又云相應行1相

同者. 亦爲不可. 諸論皆言心王心所同一

所緣不同行相. 若言對法隨轉理者. 何處大

乘不許超果. 不許超果斷欲我見. 此論明

言而無生上退斷下失. 豈不相違. 亦不

可以末那惑例. 末那煩惱不能潤生障

不還故. 又復論主已自簡訖

疏. 界第九者. 當界當界第九品也

疏. 有難斷不名細等者. 詳曰. 疏有三句. 以

下	欄

理言之有第四句. 卽三心中第二心也. 望

初非細. 望第三心非是難斷

疏. 此就所斷以作二解者. 解難斷義. 卽言

品類是第一解. 次言難易是第二解

疏. 以行相□說者. 我執正違生空之智. 所以

今言生空除滅問若言俱生修道斷者.

與楞伽經豈不相違. 按四卷經第二說云.

大惠身見有二種. 謂俱生及妄2想. 須陀洹

人二種身見斷故疑法不生. 十卷第四文意

大同答有義俱生據伏. 分別約斷. 斷之

與伏俱名斷故. 或□譯者不悟大乘. 隨自

所解小乘相說. 薩婆多等皆見斷故

論. 且數論者. 依天親菩薩傳. □此師事. 如

燈具引. 又相傳云. 劫初之時有一外道. 舊百

論等名伽毘羅. 此人修道得五通仙. 造略

數論已知世無常. 身不久住. 恐他於後破

所造論. 遂欲留身久住與他論難. 往自在

天所請延壽法. 自在天云. 汝可往林食餘

甘子. 卽可久住. 其餘甘子. 未熟之時其色

乃靑. 若已熟者其色黃白. 此卽仙藥. 此藥初

食酸苦少味. 食已若飮冷水口中甘味. 猶

如食蜜. 因以名焉. 仙獲此藥乃恐無常. 更

往天所復請延年. 天云斷爲一物最得長

壽. 天遂變仙爲一方石. 可一丈餘. 在頻陀

山餘甘子林. 陳那菩薩造因明論. 成以宗因

喩破其數論. 彼仙門徒莫能通者. 將陳那

難辭書之於石. 石尋書答. 陳那知已與仙

門屬共往石所. 書難在石同對記之. 明旦

來看. 尋書解訖. 如是復書. 日日往看. 至二

經數: 一八三三

經名: 成唯識論演□卷第一末

頁數: 八二六

上	欄

三日方始能解. 陳那復書七日方解. 如是復

書更不能釋. 其石流汗大吼. 1振碎□在空

中. 於是天神掌捧陳那. 住在空中說頌讚

歎. 時衆旣睹. 於是陳那所造諸論盛行於

世

疏. 二變易而非本一說十六諦者. 問下明五

大而有兩說. 兩說皆許五大成根. 但別總

異. 旣能生他合唯俱句. 云何此說唯變易

耶答而言五大別成根者. 且約展轉少相

成說. 據實成根體唯唯量. 由斯十六名唯

變易. 審思

疏. 一自性者. 問自性體卽刺□等三. 云何三

種合名一諦答體實有三. 作業等卽同.

故合爲一有義三德類同合之爲一詳

曰不可. 勇塵闇等種差別. 何名類同

疏. 今云黃赤黑等者. 由此三種是黃等故.

所以能成一切諸色. 餘之名等皆悉准此行

相釋之

疏. 又從冥2往至我受用故者. 問何不受用

能成冥性耶答所成之法雖不離本. 要

本轉變方堪用之. 故言受用所成之法. 如

所成器雖體卽金. 要成其器方可受用. 故

言用器不說用金. 此亦應爾

疏. 從自性先生大者. 問自性生大. 餘二十二

許展轉生. 云何論言二十三法總自性成

答二十三體皆自性成. 據相相起但言生

大. 餘傳傳生亦無失矣

疏. 我執者. 執知其我所須事業. 亦如律云

執事人也

中	欄

疏. 初名轉異等者. 我執初從大起之際名爲

轉異. 亦如世間蘇油等甁日炙津生. 我從大

生義同於此. 名爲3絹織. 或轉異者說彼大

也. 以言初故. 大從自性轉異有故

疏. 我慢生五大者. 問按涅槃經三十九云.

從慢生十六法. 謂五大五知根五作業根

心平等根. 一何乖返答有義經譯誤也. 彼

經下云. 是十六法從五法生. 所謂五塵. 若

慢已生十六法者. 云何復云是五法生. 故

知譯謬詳曰4惑復彼宗計. 有5八十部差.

經之上下各擧一說. 斯亦何過

疏故十一法變易非本順此後解者. 乍觀兩

解雖總別殊. 然皆言大而能造根. 十一非

本合順二解. 實理前釋且約展轉有助成

義. 實成根體是五唯量. 故順後釋

疏. 大遺根等者遺者棄. 卽是吐棄大小便

路

疏. 不同甁等者. 問甁他許實. 復多法成. 今

此因中豈無不定答亦入所立故無不

定

疏. 若言三德至無同6異者. 一一別人以三

德成. 而非是假. 軍等但以多人等成. 故名

爲假. 不說軍等以7二德成. 若三德爲因.

軍等同喩闕無能立. 若將別人以爲其喩.

別人非假. 闕無所立. 故名無喩

疏. 若據三假等者. 問此論下云是聚集假. 豈

不相違答依未滅約時言之名相續

假. 彼據積集多法以成. 故不違也

疏. 眞如離言者. 眞如體非多事成. 故不同

下	欄

彼

疏. 以得色時亦得大等者. 彼說五根心平等

根是現量體. 彼以大等成於色等. 故得色

時亦得大等我執等法現量得者. 皆准此

知

疏. 彼執是常者. 以非生滅名爲常也不

同神我自性等常

疏. 之現量所得者. 眼等五根體是現量. 大等

但是現量所緣. 今置之言顯是依主. 8不言

之. 爲言境體卽是現量

論. 三體旣遍等者. 問外人難云. 汝宗第八亦

同此過. 以能變識體無別故. 汝若不違我

何有失答由六識等熏習力故. 山無山

別. 故第八識非一切處皆變爲山. 故不同

汝

疏. 相實有三等者. 三德未變大等法時. 各

有一相名之爲三. 變大等時方合爲一

疏. 由違自宗故爲一難者. 此中體相相例相

徵合成兩難. 以俱違宗故但言一

疏. 前第一□至似同此難者. 次前論云. 又三

是別. 是第一□. 言似此者. 卽此次下第三

□文. 非此第二. 以第二文而未難彼失本

三相及本體故生起下文. 故第二末而言此

也

疏. 由彼復計至各有9三相者. 此准疏文但

有五量. 返覆作者合有八量. 勒爲四對. 第

二對中疏文具二. 餘之三對疏但一量10示方

隅爾一總法卽別破. 疏大等總法至爲難

亦爾二總相卽體破. 疏又12微三事至如總

經數: 一八三三

經名: 成唯識論演□卷第一末

頁數: 八二七

上	欄

相. 文中具有覆逆二量三總相非一破. 疏

三事總相至如本三事四別相三破. 疏三

事別相至如大等. 返例可知有云. 三對

有六量者理不盡也

疏. 儒童子五頂者. 有云. 儒童有五第子名

爲五頂有義然卽說儒童名五頂然

疏中說其儒童子稱爲五頂. 亦未可依

儒童卽是童子異名. 婆羅門父非童子故

詳曰. 然初師義雖無所據理猶可通. 第二

師義斥疏全非. 世之立名有種種異. 稚年貌

美號爲儒童. 老從舊稱斯有何過. 若言儒

童卽令唯小. 俗字觀音應卽是聖. 此旣不

爾彼云何然

疏. 若有色味香觸名地者. 問十句論後諸門

中云. 地由十四德說名有德. 如下疏列. 如

何今云地有四德答若體地顯唯由四

德. 若論其地與德爲依名有德者. 有十四

德. 餘之十德非顯地故. 故不言之亦不相

違. 餘水火等皆准此釋

疏. 能詮緣之因名時等者. 由俱等時體是

實有故. 與詮緣心名句等而爲因也. 餘皆

倣此

疏. 若覺樂至名我者. 由我能令九德和合而

能起智. 故擧所和及所起智以顯我體

有云. 和合卽和合句. 由我與彼和合爲因.

和合卽能和合九德詳曰. 不然. 十句論

云. 我謂是覺樂苦欲嗔勤勇行法非法

等. 和合因緣. 起智爲相. 若我亦是和合句

因. 彼論卽應和合之下而置等字. 旣不如

中	欄

是. 故知我者非和合因. 又彼論釋意云謂

覺樂等九德不和合因緣起智名意. 亦應

意與不和合法而爲其因. 九德方能起於

智耶. 若許爾者彼宗何處有不和合. 若不

爾者我何故然. 又十句論上下. 不言我與

和合句作因緣也

疏. 唯眼所取一依名色者. 簡異餘德名唯

眼所取. 色依一實名爲一依. 故彼論云. 聲

觸色味香各一根所取. 色味香等皆依一

實. 然眼取時. 要多微合方爲其境今談

其色. 體依一實非一依色卽眼能取. 故彼

論云. 色香味等若依極微及二微果. 名非

現量若一依色卽眼能取. 何非現境眼等

所得皆現量故. 或據其體是眼所取一依名

色. 不是許眼取一微色

疏. 量有五種者. 微短何殊. 長大何別. 俱依

二微三微果故答體雖無別形待爲異

有云. 微大二量據臥而言. 長短兩種約

立以說詳曰. 何故立中不許微大. 臥中

不得有短長耶. 論復不說. 敎理□無. 固

難依也

疏. 所生之離等者. 如樹草等. 遭風等緣枝

葉□殘. 與空離際生得一離. 離是所生. 故

名離生. 所生之離者此釋祠也復由離體

能令法離. 合義□此

疏. 1此有二種者. 相順名同違名不同有

云. 因果同時名爲見同. 如火與煙是同時

故. 因果異時名見不同. 如見禾死已有霜

下	欄

故. 雖有同時約多分說詳曰. 難知. 若

同時見名同時者. 見煙之時旣不見火. 何

得名同. 若亦見火此卽現知. 何得言比. 若

言煙火據體同時名同時者. 禾損與霜豈

異時耶若云見煙必有2大體. 禾損不爾

不相例者此亦不爾. 如見禾3盛名爲

見因. 豈能生因此時有體有不遍失. 復違

彼論. 論云見不同故比量. 謂見因果相屬一

義和合相違. 於彼畢竟不現見境所有智

生. 論旣自云由相違等方有智生. 明不同

者是非順義. 同義□此

疏. 數習名念因者. 但數修習名之爲習. 不

同佛法熏習名習

疏. Ｃ擲等者. 由作因力而爲因故. □矛擲

石石等方去. 不爾不發

疏. 正智喜因者. 與智俱時喜受名因. 或離

染緣. 而是正智喜躍之因. 二釋任取

疏. 常於轉者. 略爲二釋. 一云體性是常唯

實上有名常實轉. 二云□常唯在實句上轉

名爲常也

疏. 是遮德等心心所等者. 由此異故遮緣

德等心心所法不緣之. 表緣實等心心

所法而能緣也. 或異爲因令緣九實心心

所等各有差別. 故彼論云. 遮彼覺因. 表此

覺因. 名異句義問德等亦有自類差別

及異實義. 何不依立答德皆是實家之

德. 實爲依故. 故言以德而顯實也. 有及同

異亦實性故. 故但依本而立其異

疏. 俱分體至一切根所取者. 此有總別. 俱分

經數: 一八三三

經名: 成唯識論演□卷第一末

頁數: 八二八

上	欄

者實德業三. 三不同故名爲總異. 九實名

實名爲總同. 德業亦爾. 且一地實有衆多

地. 總名一地名爲別同. 一一義差名爲別

異. 德業准此. 此同異性在於色上卽眼根

取. 餘根亦爾. 名諸根德問空時方我意

旣唯是一. 如何得有別俱分耶答有三釋.

一云但總相言有別俱分. 非全一實皆

有別. 二云我意時等對於多人及諸方時

亦得有別. 空望別別能合之者說亦有多

義. 三云約與德依多少亦異名別俱分

問按彼論文. 俱言俱分無總別言. 疏准何

開答雖不明言理實定有. 故彼論云. 俱

分云何謂實性. 一切實和合於一一 實實詮

緣因. 德業亦爾. 釋卽總俱分. 彼云. 及彼

一義和合地性色性取性. 釋如次卽是實

德業三別俱分義. 由此疏開善得彼旨

疏. 和合等唯一物者. 問有能而令實等造

果. 造果不一. 有能故多. 和合而能和合實

等. 實等一一而有多種. 和合應多答實等

各別. 或共造果. 造果非一故. 故有能多. 和

合但令總實德業相屬不離. 故體唯一

疏. 空時方我意五是一物者. 問意如一微云

何一物答一人身中祇有一種名之爲

一. 縱如二微不言 成. 故亦名一

疏. 意等是常者. 問如二微大何名常耶

答非他所作卽名爲常. 雖如二微不言

他作. 故是常也

疏. 覺樂等無常者. 問如色味等隨所依實

通常無常此覺樂等何不亦爾. 彼說覺等

中	欄

而依我故答若非所作可名爲常. 若是

所作縱所依常亦是無常. 覺等十四皆所作

故. 故彼論說. 此十四德皆待因生. 待因生

者卽是所作. 故是無常. 如彼具明. 恐繁不

錄

疏. 離性無常者. 問離合相對. 離唯無常. 合何

不爾. 又說合性亦待因故答業等合時

有所依實而是常故. 故得通常. 離卽不爾.

故不相例. 又雖待因體非所作. 故得爲

常. 餘皆准此

疏. 彼此唯是無常者. 問此彼旣約近遠二

覺待數時方. 時方二全數之一分體旣是

常. 彼此何故而無常耶答夫待他生卽是

所作. 所作彼此體是無常. 不同一等親依

常故而得名常. 此疏待故

疏. 色味香觸若地所有唯是無常者. 卽彼論

也. 因於粗地爲同類因. 故皆無常

疏. 因門中等者. 彼論諸門辨德之中. 約因

明德名爲因門

疏. 火合爲因者. 按彼論云. 火合爲因者. 謂

地所有諸極微色香味觸者釋一一地上

所有色香味觸. 由諸相微與火合故爲

因生起. 故論復云. 色香味觸地所有. 極

微和合者與火合. 旣云極微和合者與火

合. 明知火與地等極微合生香等有云.

前念之香而與火合爲因. 能生後念之香

又云. 色等火合爲因生香又云兩火極微

而生子微詳曰. 總不應理. 皆違彼論

疏. 同類爲因等者. 按彼論云. 色味香觸同

下	欄

類爲因者. 謂二微果等和合釋二微果等

和合之色. 從彼極微色等而生. 極微色等是

微果色同類因故. 故論復云. 極微色等能造

同類. 二微等色同類果故

疏. 從前同類爲因生者. 疏家釋彼同類因義

問今引火合同類因文如何證彼香唯無

常答二微果等彼許無常. 香旣在於二微

果上從同類生. 故知無常. 彼說地上所有

香等卽皆無常. 今引火合顯香地有. 明知

無常問旣唯無常. 何故彼唯無常中. 但

有十三不說香耶答覺等十三不約所

依以辨無常. 同類合明有十三德. 香味等

四由約所依辨常無常. 與覺等別不言

十四

疏. 液性地火所有一切是無常者. 准此液性

不依地火父母極微. 可依水微. 由此彼

許液通常也. 地等堅硬. 父母之微無流液

也. 火如何無. 非堅硬故答彼許眼見堅赤

百等亦名爲火. 縱焰火等亦不同水性. 勁

弱異

疏. 隨所依實若常無常者. 此色等十隨其所

應依水火風父母極微卽名常住. 依子微

等是無常也. 色味香觸若依於地. 彼宗自

說唯是無常問色等依地父母微不. 若

不依者有何所以. 若許依者. 色等能依何

唯無常答彼論無釋. 以理言之. 義同

液性不依於地父母極微. 火等極微色義

得有. 能依通常

疏. 如地至一向是常者. 實句中地與德覺等

經數: 一八三三

經名: 成唯識論演□卷第一末

頁數: 八二九

上	欄

竟無相應. 名常不會

疏. 自許德等者. 且如地上所有諸德名自

許德. 此德與自所依之實有會時故. 非常

不會故名無常

疏. 如常無常所作非所作亦爾者. 有義但是

常者卽非所作. 若是無常卽有二種. 有法無

常皆是所作. 無說無常卽非所作. 無說無體

不可作故. 但非□無名無常也. 疏言無

說所作非作. 此義將非詳曰. 彼論不說

所作非作. 然據理者有義可依. 疏意通結

前之所明常無常. 隨應得說所作非作. 不

是偏結無說一句. 旣稱爲無所作何有. 而

見非耶. 由1彼論中作非作例同於前常無

常義. 故疏等復而言之也

疏. 子微已上是現量等者. 有義今解子微亦

非現得者詳曰. 疏旣說云子微已上. 明知

不說子微爲現. 下破順世明多果合以

爲其境. 不證子微是現境也. 具如義燈

疏. 空時方等至非現量得者. 有義空爲聲依.

聲唯現境. 何故說空非境耶. 故可說空

亦爲現境詳曰. 不然. 雖耳依空. 空豈所

聞令耳得耶. 不同地等. 他許色等依地

有故. 故眼得地. 又論解現量云. 於至實

色等根等和合有了相生是名現量. 空非

根合故非現得又云. 現量云何. 謂了相

於至色味乃至地水火實所有智. 若空亦

是現量得者. 何故不言而至空耶. 違敎違

理故難依他

疏. 文不說重等者. 疏主應□不正本也

中	欄

今親□彼論. 云色香味觸現2非現境. 若

附極微及二微果. 名非現3境. 謂若依附

4天非一實. 是名5理量境. 聲一切是現境.

數量別合離彼此液潤重勢用. 如色味

香亦爾. 故知重性通現非現

疏. 雖有六句一向是常等者. 此重說彼十句

之中常無常等. 欲顯常中能生果者. 故重

擧之

疏. 五句全至雖常不生果者. 問我是作者. 何

不生果答但能造因不作果故. 所受之

果他所作故

疏. 德句准有能者. 實等生果要須有能. 所

以有能名常生果. 液等十德生果所須. 故

同有能. 名常生果

疏然實有中等者. 十句之中九句實有名多

實有. 此多實中五是現量. 現量所以得名

爲多. 不爾不得名多現量. 五是現量. 五

非現量. 現非現等現何名多詳曰. 通明

十句亦得名多. 多者非一. 故五名多. 不

須相形方名多也

問十句六句相攝云何答實德業等六句

可知. 異有無能而有多釋. 有義三種同異

句攝. 三種皆是差別義故. 有義異句旣唯實

轉. 卽實句收. 有能無能實德業三得果之

時. 望各自果及非自果定所須因. 還依實

等三句所攝. 六句依有不收無說詳曰.

後說爲勝. 有依憑故或不相攝. 理亦無

過. 若依實等卽實等攝. 德亦依實應亦實

收. 此旣不收彼云何攝. 又彼論中無相攝

下	欄

處

疏. 六句皆實者. 有義通假. 謂軍林等. 若依

前解軍林等假非六取收. 故後說勝詳

曰. 彼軍林等離人樹等無別軍林. 攝假

隨實名實何失. 又不攝假卽非勝者. 不

攝無說亦應非勝. 故疏所明理無爽矣

疏. 不可以無用難等者. 謂自眞如實不離

識. 恐彼妄謂是離識有. 而爲不定. 爲遮

此故不言無作若爾常住不生果. 因亦

於如轉. 彼何不遮耶答據實無作不生

果等. 皆是正因. 眞如自許不離識故不成

不定. 然立因法不可雙陳. 故論且擧常住

爲難

疏. 量云此等實常不生果者. 問宗因旣同. 豈

不有法成於有法因無依耶答疏但指

法. 不能繁詞. 理實應牒常不生果一一

法名以爲宗也. 思之可解

疏. 或餘句無常雖不生果等者. 卽德句中合

離等德而無常者不生果也問今他比量.

他許離識實有自體. 何非不定. 答疏主所

造因明疏中. 立自他因甄簡剖析如其楚

越. 而辨此論往往6揮雜甘蒿猶參今以

愚7度8智聊有二意. 一試諸學者而悟不

耶. 卽俱舍論有斯意矣. 二餘因明師於一

因過不分九例. 今隨他語. 復欲發生學者

覺惠故示□謬. 若言疏主實闇斯理. 因明

疏內何巨照然. 故應不出前之二意. 故因

應云許是常住不生果故. 簡諸不定悉皆

無也

經數: 一八三三

經名: 成唯識論演□卷第一末

頁數: 八三○

上	欄

疏. 今言常住至在異喩者. 卽因異喩. 准覺樂

等宗同因異. 理門九句當第八句同品分轉

亦爲正因

疏. 又不言常等者. 卽宗因中皆除常字. 宗

除覺等. 不爾相扶詳曰. 縱除常言. 覺等

亦但是宗同品. 彼許覺等而能生果. 非因

同喩. 故彼論云. 一體別體彼覺爲因. 此體

彼體以遠近覺而爲因也旣言爲因

明能生果

疏. 同喩亦非定是有性者. 據意喩說言非

定有. 覺等喩上無□之因而得轉故

疏. 初中有二以德例實等者. 詳曰. 若准疏

科. 地水火三一段之文無所攝也. 故今言

者初中有二. 一俱觸應同破. 二同見無異

破. 初中復二. 文易可知

疏. 其地等至皆有觸故者. 由身得觸. 地等

有觸身得地等

疏. 色德至風中無色者. 色不依風. 由此身

根不得於色若爾身得地等何不得色.

色依地故答根境相對身得風等. 由地

有觸故亦得之. 非得地等一切之德. 非自

境故

疏. 彼以假實地等俱名地者. 佛法談彼. 非

是他宗立有假地. 卽眼所見名假地也. 地

堅爲性. 實身根得有言眼所見水名爲假

地詳曰. 不應然. 眼所見水但是假水. 他

亦許水是眼見故. 若眼所見水名假地者.

更何等水是眼所見. 若言他眼不許見水.

違彼此論

中	欄

疏. 文言雖總等者. 結申正義. 文言總也. 不

以論云無實地等. 卽難於他色卽是地. 自

五境分. 色不卽地. 若難他者有違宗失

疏. 亦非地等是此中意者論言亦非眼見實

地等者. 意說地等非眼所見實句所攝

是此意者. 卽是彼此相例之意

疏. 業至三色等性者. 大有俱分是色性也

疏. 取聲之時至名1定耳根者. 近身之空而

起取聲之作用故問耳根常不答耳卽

是空. 故耳亦常或是無常. 如本微常所生

子微是無常故然前解勝. 彼論說耳卽是

空. 故. 與微義別

疏. 虛空至數爲喩者. 數字恐錯. 應爲不字.

空擇滅等雖不離心不得將爲喩. 何所以

者. 空擇滅等是佛法法. 今就他宗以爲比

量. 不可將自擇滅等法而以爲喩. 故疏言

就他宗比量. 釋所以也. 若不爾者. 前來何

處有擇滅喩而云數也

疏. 雖有他隨一過等者. 佛法名他. 外道他

故. 餘准可知

疏. 餘八句一一別除爲八比量者. 有義九句

之中. 隨除何句以爲宗因. 言非實等. 非

顯多量. 所以者何. 且如初宗言德等者.

除無說句□皆等不. 若不等不盡. 因便不

定若言等者. 餘皆所等. 卽一宗因已能成

立所等八句非離識有. 更餘爲宗犯相扶

失. 前已成故由此初量總成八句. 後別立

一總成二量詳曰. 疏意說云. 九句之中

隨除於一卽得爲量. 非唯局在非實有

下	欄

二. 餘句皆有可除爲量之義. 恐迷方者依

文封執非實非有二得爲量餘乃不得故

言八量. 或約句數而有別別二合等義. 不

要令作又復不言二合等量而無過也.

爲令學者得生異智故作此言

論. 彼所執有等者. 問以非無因而難他者.

卽佛法中諸有體法亦不得成他量難云.

汝聲. 應離色無別自性. 許非無故. 猶

如色等答宗中自敎世間現量自語相

違. 汝豈不許聲離色有. 下許異實因亦有

此難. 破亦同之問外又難云. 汝七八識.

應離六識無別自體. 許是識性非無故.

如眼等識. 若離六識. 應非識性. 許異六

識故. 如畢竟無等. 量三支具. 七八應無

答前因有決定相違過. 相違量云. 自七八

識. 應離六識有別自體. 許爲他識俱有

根故. 如眼等根. 後量宗有一分他所別過

佛法不許第八與六一向相離. 因亦一分他

隨一過. 八爲六依非定異故. 又俗有別眞

無別故. 旣爲似立三支寧具. 故我七八識

義得成. 應更審思

疏. 遮決定相違者. 外作量云. 所說有性. 離

實等三有別自體. 除無說外餘六句中隨

一攝故. 如異等句有云. 有性. 異實等三

定應別有. 實等所不攝故. 如同異性詳

曰. 言別有者別有其體. 若爾因有不定之

過. 爲如同異實等不攝有是別有體. 爲

如無說實等不攝有是無別體. 故應依

前